Diari Oficial de la Generalitat Valenciana


Sumari del DOGV 4163, del 08-01-2002 (2002/91)

ORDRE de 26 de desembre de 2001, de la Conselleria d'Agricultura, Pesca i Alimentació, per la qual es modifica l'Ordre de 7 de març de 2001, per la qual es regulen les ajudes en l'exercici 2001, per als productors que adopten tècniques agroambientals mitjançant agricultura i ramaderia ecològica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/91


Data del document
:   26-12-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * ajuda a l'agricultura
    * agricultura biològica
    * tractament fitosanitari

ORDRE de 26 de desembre de 2001, de la Conselleria d'Agricultura, Pesca i Alimentació, per la qual es modifica l'Ordre de 7 de març de 2001, per la qual es regulen les ajudes en l'exercici 2001, per als productors que adopten tècniques agroambientals mitjançant agricultura i ramaderia ecològica. [2002/M91]
  
En l'Ordre de 7 de març de 2001 (DOGV núm. 3.957, de 12 de març de 2001), s'establia a la Comunitat Valenciana un règim d'ajudes per als productors que adopten tècniques agroambientals mitjançant agricultura i ramaderia ecològica, com a tècnica que suposa un impacte positiu sobre el medi ambient, mitjançant l'ocupació d'alternatives als productes químics de síntesi. Per al desenvolupament i la gestió de les esmentades ajudes es modifiquen els articles de la citada ordre referents a canvis de titularitat de l'expedient i ampliació de superfície, i es regula l'accés a l'ajuda de les superfícies que estaran acollides a les ajudes agroambientals en agricultura ecològica dins del programa agroambiental anterior, i que ja han acabat el seu període de compromisos.
  
En virtut de tot l'anterior,
  
ORDENE
  
Article 1
  
Se suprimeix l'apartat 1 de l'article 9 i es modifiquen els punts 2 i 3 del mateix article, sent el text correcte:
  
«2. Es permetrà ampliar la superfície inicial en un expedient per incorporació de nova superfície durant els tres anys següents al de la sol·licitud inicial. No s'aprovaran ampliacions de nova superfície l'últim any pel qual es van adquirir els compromisos.
  
3. Els compromisos adquirits s'ampliaran a la superfície addicional per la resta de període, sempre que la superfície de l'esmentada ampliació, siga igual o superior a 0,3 hectàrees i igual o inferior al 50% de la superfície inicial, llevat que la superfície objecte d'ampliació siga la que va estar acollida a les ajudes agroambientals en agricultura ecològica dins del programa agroambiental anterior, i que van acabar el seu període de compromisos.»
  
Article 2
  
A continuació de l'article 9, s'introdueix l'article 9 bis següent:
  
«Article 9 bis
  
1. Les superfícies que van estar acollides a les ajudes agroambientals en agricultura ecològica dins del programa agroambiental anterior, i que van acabar el seu període de compromisos, podran sol·licitar-se per a ser acollides en aquesta ajuda d'agricultura i ramaderia ecològica.
  
2. La sol·licitud d'aquestes superfícies haurà de realitzar-se en el termini que s'especifica en l'article 5.2 per a les sol·licituds de pagament anual.«
  
Article 3
  
La tramitació del pagament s'ajustarà al que determina el Decret 178/1996, de 2 d'octubre, del Govern Valencià, pel qual es designa la Conselleria d'Agricultura, Pesca i Alimentació com a organisme pagador de les despeses corresponents a la Política Agrària Comunitària.
  
La despesa que origine l'aplicació d'aquesta ordre serà imputada al programa 714.50 de la secció 12 i, d'acord amb el que disposa la Llei de Pressupostos de la Generalitat Valenciana, seran de reconeixement preceptiu segons les regles pressupostàries de la Secció Garantia del Feoga.
  
Disposició final
  
Aquesta orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 26 de desembre de 2001
  
La consellera d'Agricultura, Pesca i Alimentació,